ΓΡΑΠΤΗ ΕΡΩΤΗΣΗ E-2518/01

υποβολή: Erik Meijer (GUE/NGL) προς την Επιτροπή

(18 Σεπτεμβρίου 2001)

Θέμα: Διασπάθιση χρήματος για την διαφήμιση κερμάτων και χαρτονομισμάτων που θα χρησιμοποιούνται ωςποχρεωτικό μέσο πληρωμών από το 2002

1. Μπορεί να αναφέρει η Επιτροπή σε τί χρησιμεύει η χορήγηση 80 εκατ, ευρώ σε διαφημιστική εκστρατεία που άρχισε στις 30 Αυγούστου 2001 στη Φρανκφούρτη από το ολλανδικό διαφημιστικό γραφείο Publicis σχετικά με τη χρησιμοποίηση του, από 1ης Φεβρουαρίου 2001, νέου μέσου πληρωμών ήτοι του ευρώ· Μήπως, αντίθετα από παλαιότερες πληροφορίες, αυτό σημαίνει ότι ο πληθυσμός των 12 κρατών μελών στα οποία θα αρχίσει να χρησιμοποιείται το ευρώ στην ημερομηνία αυτή θα είναι ελεύθερος να συνεχίσει να χρησιμοποιεί παραλλήλως άλλα νομίσματα και ότι η εκστρατεία αυτή πρέπει να τους πείσει να επιλέξουν εκουσίως το ευρώ·

2. Από ποια ταμεία προέρχονται αυτά τα 80 εκατ. ευρώ και ποιες άλλες δαπάνεςπέρ του πληθυσμού των κρατών μελών της Ένωσης πρέπει να θυσιαστούν για το σκοπό αυτό·

3. Σε τί χρησιμεύει να καλούνται οι χρήστες του νέου νομίσματος να αφιερώσουν τον πολύτιμο χρόνο τους στο να ασχολούνται με ολογράμματα,δατογραφήματα, ίνες ασφάλειας και ολογραφικές ταινίες· Αναμένει η Επιτροπή ότι θα γίνεται περισσότερη παραποίηση χαρτονομισμάτων απ' ό,τι συνέβαινε για τα 12 νομίσματα τα οποία θα αποσυρθούν από την αγορά· Για να προληφθεί το φαινόμενο αυτό είναι άραγε απαραίτητο να απασχολούνται οι καταναλωτές μ' αυτό περισσότερο απ' ό,τι συνέβαινε στο παρελθόν αντί να στραφεί κανείς ευθέως κατά των παραχαρακτών·

4. Γνωρίζει η Επιτροπή άλλες περιπτώσεις διαφημιστικής εκστρατείας για όσα επιβάλλουν οι αρχές, π.χ. ποινές φυλακίσεως, φόρους ή στρατιωτική θητεία·

5. Προτίθεται άραγε η Επιτροπή να επαγρυπνήσει ούτως ώστε η διαφημιστική αυτή εκστρατεία να περιορισθεί γεωγραφικώς ή τουλάχιστον να επικεντρωθεί στις περιφέρειες που βρίσκονται έξω από την Ευρωπαϊκή Ένωση όπου το ευρώ θα εκτίθεται πράγματι στον ανταγωνισμό με άλλα νομίσματα και συγκεκριμένα στη Βοσνία-Ερζεγοβίνη, στο Μαυροβούνιο και στο Κόσσοβο όπου το γερμανικό μάρκο διαδραματίζει ήδη σημαντικό ρόλο αντί για τα νόμιμα νομίσματα που ισχύουν στις περιοχές αυτές· Μήπως αυτό δεν ισχύει και σε άλλα κράτη με ανίσχυρα και μη ανταλλάξιμα νομίσματα όπως στην Ουκρανία όπου οι ξένοι εκτός των αμερικανικών δολλαρίων και των βρετανικών λιρών ήδη πληρώνουν με γερμανικά μάρκα και όπου φυσικά τα συμφέροντα της ΕΕ θα εξυπηρετηθούν με την αντικατάσταση των ισχυόντων σήμερα στα κράτη μέλη νομισμάτων από ένα μέσο πληρωμής της Ευρωπαϊκής Ένωσης·

Απάντηση του κ. Solbes Mira Εξ ονόματος της Επιτροπής

(30 Οκτωβρίου 2001)

Η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι η ερώτηση αυτή αφορά στην εκστρατεία πληροφόρησης της Ευρωπαϊκής Κεντρικής Τράπεζας (ΕΚΤ). Συνεπώς, δεν πρόκειται για πρωτοβουλία της Επιτροπής, που χρηματοδοτείται από τον προϋπολογισμό της ΕΕ, και η ερώτηση απευθύνεται μάλλον στην ΕΚΤ. Σκοπός της εκστρατείας αυτής — όπως εξάλλου και άλλων εθνικών ή κοινοτικών πρωτοβουλιών ενημέρωσης — δεν είναι να πείσει τους πολίτες να επιλέξουν εκουσίως τη χρήση του ευρώ, αλλά να τους βοηθήσει να εξοικειωθούν όσο το δυνατόν περισσότερο με το ευρώ, έτσι ώστε η μετάβαση να είναι όσο το δυνατόν πιο εύκολη.

Η Επιτροπή γνωρίζει ότι το ευρώ κλήθηκε να διαδραματίσει όλο και σηματικότερο ρόλο στις χώρες της κεντρικής και ανατολικής Ευρώπης, κυρίως λόγω του γεγονότος ότι δέκα από αυτές διαπραγματεύονται σήμερα την ένταξή τους στην ΕΕ. Για τον λόγο αυτό, η Επιτροπή διοργάνωσε διάφορα προγράμματα πληροφόρησης για τις χώρες αυτές, γεγονός που μαρτυρεί η συνδιάσκεψη στη Βουδαπέστη την 13η και 14η Σεπτεμβρίου 2001, παρουσία της ευρωβουλευτού κ. Randzio-Plath.